 24kii bishii Maarso 1988 waxaa magaalada Roma ee dalka Talyaaniga ku geeriyooday Allaha u naxariistee halgame Cllaahi Ciise Maxamuud, waxaana meydkiisa la keenay dalka, waxaana halgame Cllaahi Ciise loo aasay si heer qaran ah, iyada oo ay aaskiisa ka soo qayb galeen dhammaan intii ku noolayd halgamayaashii SYL iyo guud ahaan dadweynaha Soomaaliyee oo aan u kala harin iyo dowladii JDS oo uu hogaaminayey madaxweyne Maxamed Siyaad Barre iyada oo calanka Soomaaliyeed muddo saddex maalmood ah hoos loo dhigay, waxaana dhammaan dalka oo dhan ka dhacday baroor diiq qaran. 